proxectonos/corpus_dominio_legal_administrativo_tmp huggingface dataset:
RESOLUCIÓN PRESIDENCIAL APROBANDO A LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DUNHA PRAZA DE ENXEÑEIRA OU ENXEÑEIRO DE XEOMÁTICA E TOPOGRAFÍA. QUENDA LIBRE
ADMINISTRACIÓN LOCAL — Provincial — Deputación Provincial (Persoal, oposicións, 10/08/2018)

A deputada delegada en materia de Persoal, en virtude das competencias delegadas da Presidencia, ditou a seguinte “De conformidade co disposto na base VII da convocatoria publicada no Boletín Oficial da Provincia de Pontevedra (BOPPO) núm.102, de 29 de maio de 2018, correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego público dos anos 2016 e 2017, reservadas á quenda libre, RESOLVO aprobar a lista provisional de persoas aspirantes admitidas e excluídas no proceso de selección dunha praza de enxeñeira ou enxeñeiro de xeomática e topografía, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en www.depo.es e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en www.depo.es e no taboleiro de anuncios do Pazo provincial. Pontevedra, 6 de agosto de 2018 A deputada delegada, O secretario p. s, Digna Rosa Rivas Gómez José Luis Mato Rodríguez
RECTIFICACIÓN DO ERRO ADVERTIDO NAS BASES REGULADORAS DAS SUBVENCIÓNS PARA O FOMENTO DO EMPREGO EN ENTIDADES SEN ÁNIMO DE LUCRO CORRESPONDENTES AO ANO 2018, SUPRIMINDO O PARÁGRAFO FINAL DO APARTADO 1.1 DA BASE 10ª
ADMINISTRACIÓN LOCAL — Municipal — Vigo (Subvencións e axudas, 01/02/2018)

A Xunta de Goberno Local, en sesión extraordinaria e urxente do 25 de xaneiro de 2018, acordou rectificar o erro advertido nas bases reguladoras das subvencións para o fomento do emprego en entidades sen ánimo de lucro correspondentes ao ano 2018, suprimindo o parágrafo final do apartado 1.1 da Base 10ª por entrar en colisión cos principios xerais das subvencións públicas do art.8 LXS e do art.5 LSG, de xeito que a Base 10ª quedaría co seguinte tenor literal: A concesión das subvencións atenderá a criterios obxectivos e tramitarase en réxime de concorrencia competitiva, tendo sempre como límite a dispoñibilidade orzamentaria da Área de Emprego destinadas para tal fin no presente exercicio. Neste sentido, levarase a cabo a comparación das solicitudes presentadas a fin de establecer unha prelación entre as mesmas, de acordo cos criterios de valoración que se indican, adxudicándolle as axudas proporcionalmente á puntuación obtida, co límite fixado na presente convocatoria e dentro do crédito dispoñible. Como criterios xerais de valoración para o outorgamento das subvencións dos distintos programas, terase en conta: No caso de que a proxecto de actividades non obteña a puntuación mínima de cinco puntos por este concepto, entenderase desestimada a solicitude. A Comisión de Valoración encargada da avaliación dos proxectos terá en consideración os datos presentados pola entidade xunto co seu propio coñecemento, a través dos datos existentes nos Servizos da área de Emprego, Economía, Industria, Voluntariado e Relación con Sindicatos do Concello de Vigo.” O Concelleiro de Emprego, Economía, Industria Voluntariado e Relación con Sindicatos Santos, Maria Cristiana Levante Domper
APROBACIÓN DEFINITIVA DOS ORZAMENTOS MUNICIPAIS PARA O ANO 2018
ADMINISTRACIÓN LOCAL — Municipal — Agolada (Presupostos e cadros de persoal, 03/05/2018)

Expediente 76/2018. Orzamentos xerais para o ano 2018 do Concello de Agolada. Aprobación definitiva. O 06/03/2018 o Pleno do Concello de Agolada aprobou inicialmente os Orzamentos xerais para o ano 2018 do Concello de Agolada, comprensivo aquel de o dito orzamento, bases de execución, e cadro de persoal ao servizo do concello. O 12/03/2018 publicouse no Boletín Oficial da Provincia de Pontevedra número 50 o anuncio correspondente á dita aprobación inicial, iniciándose un prazo de 15 días hábiles de exposición pública do expediente. Transcorrido aquel, o 19/04/2018 o Pleno do Concello resolveu as alegacións achegadas e aprobou definitivamente os orzamentos. Conforme ao artigo 169 do por Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais e o artigo 20 do Real Decreto 500/1990, de 20 de abril, publícase o resumo do mesmo por capítulos: Xunto co presuposto, segundo o previsto no artigo 126 do Real Decreto Lexislativo 781/86, de 18 de abril, aprobouse o CADRO de PERSOAL para o exercicio de 2018, que se reproduce a continuación, en cumprimento do artigo 127 da dita citada: Esta aprobación definitiva pode impugnarse ante a Xurisdición Contencioso-Administrativa, cos requisitos, formalidades e causas sinaladas no artigo 170 e 171 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais e na forma e prazos que establecen as normas da Lei 29/1998, do 13 de xullo, reguladora da Xurisdición Contencioso-Administrativa. Agolada, 26 de abril de 2018. Don Ramiro Varela Peón, alcalde.
CONVOCATORIA DE SUBVENCIÓNS PARA A DINAMIZACIÓN LINGÜÍSTICA, DIRIXIDAS AOS CONCELLOS E OUTRAS ENTIDADES LOCAIS DA PROVINCIA DE PONTEVEDRA PARA O ANO 2018
ADMINISTRACIÓN LOCAL — Provincial — Deputación Provincial (Subvencións e axudas, 20/02/2018)

De conformidade co previsto nos artigos 17.3. b y 20.8. a da Lei 38/2003, de 17 de novembro, xeral de subvencións, publícase o extracto da convocatoria cuxo texto completo se pode consultar na Base de Datos Nacional de Subvencións (http://www.pap. minhap. gob. es/bdnstrans/index): Os concellos, as agrupacións de concellos ou as entidades locais menores da provincia de Pontevedra, ata un máximo de 50.000 habitantes, que conten cun servizo de normalización lingüística, que pretendan crealo o que, carecendo del, realicen programas de dinamización da lingua galega. Axudas económicas destinadas: á creación ou mantemento dos servizos de normalización lingüística e á promoción e desenvolvemento de programas de dinamización da lingua galega en concellos ou entidades locais menores da provincia que non as soliciten para o servizo de normalización lingüística. Bases de subvencións aprobadas por acordo da Xunta de Goberno da Deputación Provincial de Pontevedra de 9 de febreiro de 2018, bases de execución do presuposto provincial do ano 2018, Lei 38/2003, xeral de subvencións, R. d. 887/2006, que aproba o regulamento da lei xeral de subvencións e demais lexislación de aplicación.300.000,00 €. Empezará a partir do día seguinte á publicación do extracto de dita convocatoria no Boletín Oficial da provincia de Pontevedra (BOPPO) e rematará o 16 de marzo de 2018.
MODIFICACIÓN ARTIGO 7 DA ORDENANZA REGULADORA DO PREZO PÚBLICO ESIXIDO POLA ORGANIZACIÓN DE CURSOS, TALLERES, PROGRAMAS E ACTIVIDADES DEPORTIVAS, SOCIAIS, FESTIVAS E CULTURAIS
ADMINISTRACIÓN LOCAL — Municipal — Baiona (Ordenanzas e Regulamentos, 22/02/2018)

De conformidade co establecido no artigo 7 da Ordenanza reguladora do prezo público esixido pola organización de cursos, talleres, programas e actividades deportivas, sociais, festivas e culturais do Concello de Baiona, aprobada en sesión plenaria de data 06/10/2016, delegase na Xunta de Goberno Local a fixación da tarifa aplicable en cada caso Ase, en sesión da Xunta de Goberno Local do Concello de Baiona de data oito de febreiro de 2018, adoptouse o seguinte acordo: “Primeiro.— Establecer un prezo público de 30 €: trinta euros/ neno para a actividade Programa de Conciliación Semana Santa 2018, a desenvolver durante os días 26, 27, 28 de marzo e 2 de abril de 2018 no colexio público de Covaterreña, organizada pola Concelleria de Igualdade Segundo.— O devandito prezo público deberá aboarse polos usuarios da actividade con carácter previo á realización da mesma, no prazo de apertura da solicitude de inscrición na actividade Terceiro.— Respecto as bonificacións de conformidade coa Ordenanza, establécense as seguintes: As bonificacións previstas neste artigo non son acumulables. Os interesados en obter ditas bonificacións deberán aportar á solicitude de inscrición a documentación acreditativa da concorrencia das situación e circunstancias expresadas no apartado anterior e que consistirá na seguinte: Carto.— Ordenar a publicación da súa fixación no BOP de Pontevedra” Polo que en cumprimento do sinalado na Ordenanza reguladora do prezo público esixido pola organización de cursos, talleres, programas e actividades deportivas, sociais, festivas e culturais do Concello de Baiona, ordenase a súa publicación no Boletín Oficial da Provincia O que se fai público para xeral coñecemento e efectos O Alcalde, Angel Rodal Almuiña En Baiona, na data sinalada no marxe deste documento asinado electronicamente
EXPOSICIÓN PÚBLICA DA CONTA XERAL EXERCICIO 2017 DO CONCELLO DE SOUTOMAIOR
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 01/06/2018)

Informada favorablemente pola Comisión Especial de Contas, en sesión de data 25 de Maio de 2018, a Conta Xeral correspondente ao exercicio 2017, exponse ó público por prazo de quince días, contados a partir do seguinte ó da publicación deste anuncio, durante os cales e oito máis, os interesados poderán presentar reclamacións, reparos ou observacións, ó abeiro do artigo 212.3 do Texto Refundido do RD. Lexislativo 2/2004, de 5 de marzo. Soutomaior, a 25 de Maio de 2018. O alcalde Agustín Reguera Ocampo
DELEGACIÓN DE FUNCIÓNS DA ALCALDÍA NO 1º TTE. ALCALDE MARTÍN VILLANUEVA
ADMINISTRACIÓN LOCAL — Municipal — Bueu (Outros documentos, notificacións e informacións públicas, 09/04/2018)

Por Resolución da Alcaldía de data 26.03.18, vense en delegar no 1º Tte. de Alcalde D. Martín Villanueva Pastoriza, as delegacións propias da Alcaldía-Presidencia do Concello, por ausencia do titular, durante os día 31 de marzo e 1 e 2 de abril de 2018. O que se fai público en virtude do disposto no art.44.2 do Real Decreto Lexislativo 2568/86. O Alcalde, (asinado electronicamente ao marxe)
CONVOCATORIA ASEMBLEA DA XUNTA XERAL EXTRAORDINARIA
SECCIÓN NON OFICIAL —  — Comunidad de Usuarios de Torrón (Outros documentos, notificacións e informacións públicas, 16/11/2018)

A comunidade de usuarios do Torrón CIF-G36171957, a través do seu presidente Germán Castro-Barbosa con DNI35550949X, veciño de Sobrada-Aldea Nº 30, concello de Tomiño, pola presente convoca: O próximo día 9 de decembro de 2018, terá lugar no pavillón multiusos de Sobrada as 10:00 h da maña en primeira convocatoria e as 10:30 h en segunda convocatoria, a Xunta Xeral Extraordinaria da Comunidade de Usuarios do Torrón ca seguinte orde do día e aprobación, no seu caso, do que proceda: Sobrada-Torrón, a 9 de Novembro de 2018. Ramon Lluis Ouchan Baylach
DH. A36.57107, CONCESIÓN A GANADERÍA LAURA TABOADA, S. C., DE DOUS MANANCIAIS, NO LUGAR DE AS LAMAS, PARROQUIA DE SAN XOÁN DE CAMBA, CONCELLO DE RODEIRO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 22/03/2018)

Solicitante: GANADERÍA LAURA TABOADA, S. C. Caudal: 1.053,06 m3/ano. Uso: Gandeiro Orixe: Dous Mananciais. Lugar: Lamas (Parcela 227 polígono 68 C. Rústica). Parroquia: San Xoán de Camba. Concello: Rodeiro (Pontevedra). Aproveitamento de dous (2) mananciais para o abastecemento da explotación de gando avícola do peticionario, todo situado na parcela 227, polígono 68. Os mananciais brotan de xeito natural no terreo, recolléndose a auga nunha arqueta de 0,5 x 0,5 x 0,5 m., de formigón armado, que se situará a uns 3 m. de cada manancial, e dende as que partirán tubaxes cara os depósitos de acumulación, de PE e con 5.000 l. de capacidade, dende os que partirán tubos de PE de 25 mm. de diámetro cara a nave avícola. O presente anuncio ten por obxecto abrir a regulamentaria información pública que prescriben o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rodeiro (Pontevedra) ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente. Asinado, con sinatura electrónica á marxe, por Aliya Serrado Bruma, o xefe do Servizo Territorial, en Santiago de Compostela
APROBACIÓN DEFINITIVA DO EXPEDIENTE ADMINISTRATIVO 1947/2018 DE SUPLEMENTO DE CRÉDITO, PARA A AMORTIZACIÓN DE DÉBEDA FINANCEIRA
ADMINISTRACIÓN LOCAL — Municipal — Guarda, A (Presupostos e cadros de persoal, 28/09/2018)

O Pleno deste Concello, en sesión ordinaria celebrada o día 30/07/2018, aprobou inicialmente o expediente nº 1947/2018, de suplemento de crédito por un importe de 105.733,29 €, dentro do orzamento do Concello. Ao non presentarse reclamación ningunha durante o período de exposición ao público (BOPPO nº 155 de 13/08/2018), e de conformidade co establecido polos artigos 169.4 do Texto Refundido da Lei de Facendas Locais (RD Lex.2/2004), así como nos artigos 20, 38.2 (créditos extraordinarios e suplementos de crédito) e 42.1 (modificacións de crédito) do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. Así mesmo, faise público que o importe total do Orzamento do Concello consolidado é de 8.247.357,37 €, sendo o novo importe por capítulos o seguinte: Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. Documento asinado electronicamente á marxe. O alcalde Antonio Lomba Baz
DELEGACIÓN TEMPORAL DA ÁREA DE DEPORTES NO CONCELLEIRO D. JAIME ANEIROS PEREIRA DO 10 AO 21/09/18
ADMINISTRACIÓN LOCAL — Municipal — Vigo (Outros documentos, notificacións e informacións públicas, 24/09/2018)

Por Resolución desta Alcaldía de data 19 de xuño de 2015 delegouse no concelleiro, D. JOSÉ MANUEL FERNANDEZ PÉREZ, a Área de DEPORTES, nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia do citado membro do goberno do día 10 ao día 21 de setembro de 2018, ambos incluídos, procede avogar a dita delegación, e encomendar a xestión da ÁREA DE DEPORTES, durante o dito período, a D. JAIME ANEIROS PEREIRA, concelleiro-delegado de Orzamentos e Facenda. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das Bases do Réxime Local- e, de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, RESOLVO: Primeiro.- Avogar as competencias delegadas da área de DEPORTES no concelleiro, D. José Manuel Fernández Pérez, durante a súa ausencia do día 10 ao día 21 de setembro de 2018, ambos incluídos, recuperando novamente a súa vixencia a devandita Resolución ao día seguinte do período indicado. Segundo.- Delegar no concelleiro D. JAIME ANEIROS PEREIRA, concelleiro-delegado de Orzamentos e Facenda, as competencias municipais en materia de DEPORTES, do día 10 ao día 21 de setembro de 2018, ambos incluídos, nos termos sinalados na Resolución do 19 de xuño de 2015. Terceiro.- A presente Resolución terá efectos a partir do día 08 ao 19 de agosto de 2018, ambos incluídos sen prexuízo de posteriores modificacións. Cuarto.- Notificar a presente Resolución aos concelleiros e demais persoal interesado e dar conta dela mediante a intranet municipal. Quinto.- A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.- Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta ao Pleno da corporación para os efectos de que quede informado da mesma. Data e sinatura dixital. O Alcalde-Presidente A secretaria do Goberno Local Abel Caballero Álvarez Mª Concepción Campos Acuña
INICIO DO PROCEDEMENTO DE MODIFICACIÓN NO INVENTARIO DE BENS MUNICIPAIS DO CAMIÑO DA PEDRA NA PARROQUIA DE MORGADÁNS
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 19/12/2018)

De conformidade co establecido polos artigos 56 e seguintes do Regulamento de bens das entidades locais e do establecido polos artigos 50 e seguintes da Lei de patrimonio das AAPP, sométese a información pública dun mes o expediente número 1076/2017, relativo ao asunto indicado no encabezamento, para que aquelas persoas interesadas poidan presentar cantas alegacións, documentos ou xustificacións estimen pertinentes en relación a dito asunto. Gondomar, 30 de novembro de 2018 A concelleira de Urbanismo, Patrimonio e Dereito á Vivenda Iria Lamas Salgueiro Por delegación de sinatura por Resolución da Alcaldía do día 22.10.2018
PREZO PÚBLICO XUNTANZA DOS MAIORES 2018
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 09/11/2018)

Faise público que polo Pleno da Corporación municipal do Concello de Forcarei, en sesión que tivo lugar o 31 de agosto de 2018, adoptouse o acordo de establecer o prezo público para o financiaciamento do servizo de XXVII XUNTANZA DOS MAIORES 2018, unha tarifa de 12,00.-€ por usuario empadronado. Forcarei, a 3 de setembro de 2018. A ALCALDESA. Asdo: Belén Cachafeiro Anta. DOCUMENTO ASINADO ELECTRONICAMENTE
DH. W36.60489, SOLICITUDE DE CARMEN OUTEDA MOURIÑO, PARA OBRAS RECHEO FINCA, NO LUGAR DE CASAL, PARROQUIA DE BARRANTES, CONCELLO RIBADUMIA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 21/02/2018)

Carmen Outeda Mouriño solicita de Augas de Galicia co CIF: Q1500378C, a autorización de obras no lugar do Casal, parroquia de Barrantes (Santo André), Concello de Ribadumia (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.60489 As obras solicitadas consisten no recheo de parcela 472 do polígono 503, nunha superficie de 2.375 m 2 cun volume aproximado de 1.068 m 3 de material axeitado drenante e reposición de capa vexetal, cunha altura máxima e media de 79 cm e 44 cm, a unha distancia mínima de 5 m do dph do regato de Armenteira, no lugar do Casal, parroquia de Barrantes, Ribadumia (Pontevedra O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ribadumia ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 24 de xaneiro de 2018. O xefe do Servizo Territorial de Augas de Galic ia (P. S. Resoluc. dirección de Augas de Galicia do 20/02/2017) Alberto Bosquet Herreros
EXTRACTO COMPRENSIVO DOS ACORDOS ADOPTADOS POLO PLENO DO CONCELLO DE VIGO Nº 12 DA SESIÓN 26.09.18
ADMINISTRACIÓN LOCAL — Municipal — Vigo (Outros documentos, notificacións e informacións públicas, 19/11/2018)

1.—Actas anteriores: (ordinaria do 18.07.2018). Aprobada.2.—Comparecencia de Dª Yolanda Fortes Rosendo, presidenta da Asociación querENDO, para expoñer o problema das mulleres que padecen endometriose. (Rexistro Pleno 1859/1101). Asentimento. Ditames das comisións informativas: 3.—Dar conta da Resolución da Alcaldía, de data 10.09.19, pola que se aproban as Liñas Fundamentais do Orzamento 2019. Expte.56/142 (Rexistro Pleno 1868/1101). Dada conta.4.—Moción do grupo municipal de Marea de Vigo, propoñendo ao Pleno a instar á Comisión Europea a retirada da proposta de Regulamento do PEPP (Producto Paneuropeo de Pensións Individuais) e outros acordos complementarios. Rexistro Pleno 1873/1101. Rexeitada.5.—Moción do grupo municipal Socialista, instando ao Consorcio do Casco Vello de Vigo o impulso da rehabilitación, incrementando o investimento previsto no Programa de Actuacións Investimentos e Financiamento 2019, e outros acordos complementarios. Rexistro Pleno 1877/1101. Aprobada.6.—Moción do grupo municipal Socialista, instando á Xunta de Galicia a cumprir a Lei 3/2016, e permitir aos concellos actuar como órganos lexitimados na aplicación e tramitación de dita Lei para proxectos urxentes e de excepcional interese público, e outros acordos complementarios. Rexistro Pleno 1878/1101. Aprobada.7.—Moción do grupo municipal Socialista, instando á Xunta de Galicia a acometer pola vía de urxencia a imprescindible obra de captación do río Verdugo, e outros acordos complementarios. Rexistro Pleno 1879/1101. Aprobada.8.—Moción do grupo municipal Socialista, instando á Xunta de Galicia a atender as reivindicacións do alumnado e profesorado da Escola Superior de Arte Dramático de Galicia, e outros acordos complementarios. Rexistro Pleno 1880/1101. Aprobada.9.—Dar conta de resolucións da Alcaldía. Expte.432/1102 (Rexistro Pleno 1875/1101). Dada conta.10.—Dar conta de resolucións asinadas por concelleiros/as delegados/as. Expte.433/1102 (Rexistro Pleno 1876/1101). Dada conta.11.—Moción do Grupo municipal do Partido Popular, solicitando Comparecencia do Alcalde no vindeiro Pleno ordinario co obxecto de dar á cidadanía explicacións sobre o accidente do Marisquiño 2018, actuacións administrativas e de seguridade levadas a cabo. Rexistro Pleno 1866/1101. Rexeitada.12.—Moción do Grupo municipal do Partido Popular, instando ao goberno municipal a esixir á concesionaria XER a readmisión dos oito traballadores despedidos e no caso de non atender á petición se proceda á rescisión do contrato. Rexistro Pleno 1874/1101. Rexeitada.13.—Formulación de rogos. Formuláronse tres rogos.14.—Formulación de preguntas. Formuláronse tres preguntas. Sinatura dixital Bernardo Manuel Bilt Chapela
APROBACIÓN DO ORZAMENTO DE 2018
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 19/02/2018)

Aprobouse inicialmente polo Pleno da Corporación, en sesión de 19 de xaneiro de 2018, o orzamento xeral para o exercicio económico de 2018, o cadro de persoal e a relación de postos de traballo. Segundo o disposto no Art.169.1 do Real Decreto Lexislativo 2/2004, de 5 de marzo polo que se aproba o texto refundido da lei reguladora das facendas locais e disposicións concordantes, exponse ó público na secretaría deste Concello, por prazo de 15 días hábiles, que comezará a contarse dende o seguinte ó da inserción do presente edicto no B. O. P. Durante este prazo poden formularse as reclamacións que se consideren pertinentes. Así mesmo, estará a disposición dos interesados na sede electrónica deste Concello: www.mondarizbalneario.es De conformidade co acordo adoptado o orzamento considerarase definitivamente aprobado se durante o citado prazo non presentan reclamacións. Mondariz Balneario, a 19 de xaneiro de 2018. O alcalde José Antonio Lorenzo Rodríguez
SUBSTITUCIÓN NO EXERCICIO DO CARGO DE ALCALDE-PRESIDENTE POLA PRIMEIRA TENENTE DE ALCALDE Dª MARTA VALCÁRCEL GÓMEZ, DURANTE A AUSENCIA DO SEU TITULAR D. ARTURO GRANDAL VAQUEIRO
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 04/07/2018)

Con data 20 de xuño de 2018, o Sr. Alcalde-Presidente deste Concello dita Decreto polo que establece a súa ausencia do termo municipal do 20 ó 29 de xuño, para o desfrute do seu período vacacional, resolvendo en consecuencia ser substituído nas súas funcións a tódolos efectos legais, pola Baralides Lasilla Delgado Corredor, Dª Marta Valcárcel Gómez. O que se fai público en cumprimento do disposto no artigo 44.2 do R. D. 2.568/1.986, de 28 de novembro. Salvaterra de Miño, data da sinatura dixital. Documento asinado electronicamente na marxe. A alcaldesa acctal. Marta Valcárcel Gómez
SENTENCIA DO TRIBUNAL SUPERIOR DE XUSTIZA DE GALICIA SOBRE IMPUGNACIÓN DO CONVENIO COLECTIVO DO SECTOR DA CONSTRUCIÓN
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 02/03/2018)

Vista a sentencia do 2 de novembro do 2017, ditada polo Tribunal Superior de Xustiza de Galicia, recaída nos autos nº 22/2017, sobre impugnación de convenio colectivo, publicada no BOP nº 226 do 24-11-2017. Resultando que no BOP nº 42, de data 01-03-2017 publicouse a resolución da Xefatura Territorial da Consellería de Economía, Emprego e Industria de data 15-02-2017, na que se ordenaba publicar no BOP o convenio colectivo do sector da construción da provincia de Pontevedra. Considerando que, de conformidade co establecido no artigo 166-3 da lei 36/2011, do 10 de outubro, reguladora da xurisdición social, cando a sentencia sexa anulatoria, en todo ou en parte, do convenio colectivo impugnado, e este fose publicado, tamén se publicará no boletín oficial en que aquel se inseriu. Por todo o exposto, esta Xefatura Territorial, Ordenar a inscrición da sentencia do Tribunal Superior de Xustiza de Galicia, recaída nos autos nº 22/2017, no rexistro de convenios colectivos (REGCON), e notificación ás representacións económica e social da comisión negociadora. Vigo, a 12 de febreiro do 2018. O xefe Territorial Ignacio Rial Santomé
DH. A36.58932. SOLICITUDE DE BODEGAS VIONTA, S. L., DE CONCESIÓN DUN CAUDAL DE AUGA, NO LUGAR DE AXIS, PARROQUIA DE SIMES (SANTA MARÍA), NO CONCELLO DE MEAÑO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 15/02/2018)

SOLICITANTE: Bodegas Vionta S. L. CAUDAL: 4193,86 m3/ano DESTINO: industrial e sanitario ORIXE: pozo en parc.237, pol.61, do catastro de rúst. de Meaño LUGAR: Monte Agudo PARROQUIA: Simes (Santa María) CONCELLO: Meaño A auga cáptase mediante pozo barrena Ø 180 mm, 100 m prof. e condúcese por tubaxe PVC Ø 63 m, 215 m lonx. ata depósitos de 30000 e 10000 l en parc.300, pol.61, de onde se distribúe ao interior da nave existente na parcela. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meaño ou nas oficinas deste servizo, situadas na rúa San Salvador, 2, 4º, Vigo, onde estará exposto o expediente de que se trata, para que poida ser examinado por quen o desexe. Vigo, 26 de xaneiro de 2018 O xefe do servizo territorial P. S. Resoluc. dirección de Augas de Galicia do 20/02/2017) Alberto Bosquet Herreros
ENCOMENDA DA XESTIÓN DA PROGRAMACIÓN DO TEATRO PRINCIPAL PARA O ANO 2018
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 15/01/2018)

Por Decreto da Alcaldía-Presidencia nº 2017-1532, de 20 de decembro, adoptouse o acordo municipal de encomendar a xestión da “Programación do Teatro Principal 2018” á Fundación Cultural da Estrada. O exercicio desta encomenda realizarase co debido respecto á normativa que resulte de aplicación ás actividades a desenvolver. O que se somete a publicación para información pública. A Estrada, 8 de xaneiro de 2018 A ALCALDE, documento asinado electronicamente ao marxe Eradio Maria Divina Illueca Botamino
EXTRACTO COMPRENSIVO DOS ACORDOS ADOPTADOS POLO PLENO EN SESIÓN EXTRAORDINARIA DO 26.03.18
ADMINISTRACIÓN LOCAL — Municipal — Vigo (Outros documentos, notificacións e informacións públicas, 25/04/2018)

ORDE DO DÍA para a sesión EXTRAORDINARIA que terá lugar o día 26 de MARZO de 2018, ás DEZ HORAS, no salón de Plenos deste Concello.1.—Concesión Medalla da Cidade. Expte.15962/101. Aprobada.2.—Nomeamento de Vigueses Distinguidos. Expte.15963/101. Aprobado. Vigo, 6 de abril de 2018 O ALCALDE Abel Caballero Álvarez
CORRECCIÓN DE ERROS PROCESO SELECTIVO CONVOCADO PARA PROVISIÓN DE DOUS POSTOS DE PROFESOR/A COLABORADOR/A CON DESTINO Á ESCOLA DE ENFERMERÍA
ADMINISTRACIÓN LOCAL — Provincial — Deputación Provincial (Persoal, oposicións, 24/05/2018)

O Deputado Delegado en materia de persoal, en virtude das competencias delegadas da Presidencia, dita a seguinte: Ao amparo do establecido no artigo 109.2 da Lei 39/2015, do 1 de outubro, de Procedemento Administrativo Común das Administracións Públicas, rectifícase a Resolución Presidencial de data 14 de marzo de 2018, número de rexistro 2018004802, pola que se aproba a convocatoria de dous postos de profesor/a colaborador/a con destino á Escola Universitaria de Enfermería, no apartado primeiro do baremo de méritos de experiencia investigadora ata un máximo de 5 puntos, no sentido que onde di (…) “a) Publicacións sobre temas relacionados co ámbito sanitario (ata un máximo de 5 puntos)” (…), debe dicir: (…) “a) Publicacións sobre temas relacionados co ámbito sanitario (ata un máximo de 3 puntos)” (…). Pontevedra, a 21 de maio de 2018. O deputado O secretario
COBRANZA EN PERÍODO VOLUNTARIO DE RECOLLIDA DE LIXO 2º SEMESTRE 2017
ADMINISTRACIÓN LOCAL — Municipal — Grove, O (Recadación, 16/01/2018)

Logo de seren aprobados mediante unha Resolución da Alcaldía de data 8 de Xaneiro o censo de recollida de lixo correspondente ao 2º. semestre do 2017, exponse ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza do mencionado padrón será do 15 de xaneiro ao 15 de marzo de 2018, ambas as dúas datas incluídas, mediante a orde de domiciliación bancaria ou nas oficinas das entidades colaboradoras (na propia oficina bancaria, nos caixeiros automáticos e a través de sede electrónica do Concello-pasarela de pagos). O presente anuncio ten carácter de notificación colectiva, ao abeiro do art.102 da vixente Lei xeral tributaria. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. Dito procedemento executivo no caso do canon da auga levarase a cabo pola Consellería competente en materia de facenda da Xunta de Galicia. Contra o acto de aprobación do padrón poderá interporse un recurso de reposición ante o alcalde-presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O Grove, a 9 de xaneiro do 2018 (documento asinado dixitalmente ao marxe). O Alcalde José A. Cacabelos Rico
DELEGACIÓN DE FUNCIÓNS NA 1ª TENENTE DE ALCALDE
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 07/08/2018)

Tendo previsto ausentarme do municipio durante os días 19 e 20 de xullo de 2018, de conformidade coas atribucións que me confire a Lei 7/85, do 2 de abril, reguladora das Bases de Réxime Local, Primeiro: delegar, durante a miña ausencia, a totalidade das funcións propias da Alcaldía na 1ª Tenente de Alcalde, dona María Jesús Garrote Represas, os días 19 e 20 de xullo de 2018. Segundo: comunicar esta Resolución á interesada así como ós departamentos de Persoal, Intervención e Tesourería municipais. Terceiro: publicar no BOP. Mándao e asinao o Sr. Alcalde, don Xosé Represas Giráldez, en Ponteareas (Documento asinado electronicamente)
IN407A 2018/40-4, CONCESIÓN A INSTITUTO GALEGO DA VIVENDA E SOLO, PARA INSTALACIÓN ELÉCTRICA, NO LUGAR DE AS NEVES, CONCELLO AS NEVES
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 18/05/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 8 de marzo de 2018 O xefe territorial Ignacio Rial Santomé
CONVOCATORIA DA XUNTA XERAL ORDINARIA E ORDEN DO DÍA
SECCIÓN NON OFICIAL —  — Comunidad de Usuarios de Agua de Anta-Tui (Outros documentos, notificacións e informacións públicas, 16/02/2018)

Vicente Adrian Isabel Pilar Muñico Alborna con DNI: XXXXXXXXX, en calidade de presidente da comunidade de usuarios de auga de Anta (Tui), de conformidade có establecido nos Estatutos Sociais convoca ós usuarios a unha Xunta Xeral Ordinaria, que terá lugar lugar o vindeiro día 4 de Marzo do 2018 ás 11:30 horas en primeira convocatoria e ás 12:00 horas en segunda convocatoria, no Centro Cultural Seixos Albos de Areas (Tui). Recordando que os usuarios que non poidan acudir Terán a obriga de delegar por escrito noutra persoa ou familiar.1º Lectura das actas anteriores e aprobación se procede 2º Información das obras realizadas e en proxecto 3º Estado das contas 4º Subvencións solicitadas e relación con COXAPO 5º Procedemento da renovación da concesión 6º Renovación da xunta directiva 7º Rogos e preguntas NOTA: o pago da cota anual pódese facer no mesmo día ou na conta bancaria: ES05 2028 0513 62 3040007844–A BANCA Tui, a 1 de Febreiro do 2018. O presidente Jesús Fontán Barbosa
DH. W36.61824, SOLICITUDE DE JAVIER PINTOS RIVAS, PARA EDIFICACIÓN AUXILIAR E PISCINA, NO LUGAR DE RIAL, PARROQUIA DE SAN LOURENZO DE NOGUEIRA, CONCELLO DE MEIS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 29/05/2018)

As obras solicitadas consisten na construción de edificación auxiliar á vivenda habitual e instalación de piscina prefabricada no lugar de Rial ( San Lorenzo–Meis), na parcela con referencia catastral 36028A321002960000IE e a 95 m do Rego San Lourenzo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 11 de maio de 2018 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DH. W36.61745, SOLICITUDE DO CONCELLO DE SANXENXO, PARA OBRAS DE RESTAURACIÓN DO LAVADOIRO E MUÍÑO DO BIMBIEIRO, NO LUGAR DE FONTOIRA, PARROQUIA DE PADRIÑÁN, CONCELLO DE SANXENXO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 25/06/2018)

O Concello de Sanxenxo solicita de Augas de Galicia co CIF: Q1500378C, a autorización de obras no lugar de Fontoira, parroquia de Padriñán (San Xenxo), concello de Sanxenxo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.61745 As obras solicitadas consisten na restauración de lavadoiro e reconstrución completa de muíño no lugar de Fontoira, parroquia de Padriñán, no termo municipal de Sanxenxo, nunha parcela de titularidade municipal con referencia catastral 36051A047007230000FH, en zona de policía do rego Seixal. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 28 de maio de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN DEFINITIVA DE EXPEDIENTE DE MODIFICACIÓN DE CRÉDITO EN MODALIDADE DE SUPLEMENTO DE CRÉDITO 3/2018
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 20/12/2018)

O Pleno da Comisión Xestora en sesión extraordinaria de data de 16 de novembro de 2018, adoptou o acordo de aprobar inicialmente o expediente de modificación de crédito na modalidade de suplemento de crédito 3/2018 financiado con maiores recursos, publicándose no Boletín Oficial da Provincia de Pontevedra número 225 de data de 22 de novembro de 2018. Transcorrido o prazo de exposición ao público sen presentárense reclamacións contra o acordo de aprobación inicial, considerase definitivamente aprobado, elevándose a definitivo o acordo plenario adoptado en sesión extraordinaria de data de 16 de novembro de 2018 de conformidade co disposto no artigo 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. En cumprimento do disposto no artigo 169.3 e 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e os artigos 20 e 38 do Real Decreto 500/1990, de 20 de abril procédese a publicar o resumo por capítulos do orzamento municipal vixente unha vez incorporadas as modificacións derivadas da presente modificación presupostaria na modalidade de suplemento de crédito 3/2018 queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación definitiva poderase interpor directamente recurso contencioso administrativo na forma e prazos que establecen as normas de dita xurisdición. O que se fai público para xeral coñecemento e efectos. En Cerdedo -Cotobade a 14 de decembro de 2018. O Presidente Jorge Cubela López
DH. W36.63849. SOLICITUDE DE EMILIO FERNÁNDEZ VÁZQUEZ DE AUTORIZACIÓN DE OBRAS NO LUGAR DE ROTEAS, PARROQUIA DE OIA (SAN MIGUEL), CONCELLO DE VIGO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 25/10/2018)

As obras solicitadas consisten na construción de vivenda unifamiliar de dúas plantas e soto, de 210,80 m2 de superficie total construída, con estrutura de formigón e aceiro, cimentación con zapata de formigón, cuberta horizontal con lámina impermeable, fachada e divisións interiores de ladrillo, instalación de servizos e acabados, peche do perímetro da parcela de 101,63 ml de lonxitude e máis construción de piscina de vaso de formigón de 8x2,78 m en parcela de referencia catastral 7303811NG1770S0001EF, en zona de policía e a unha distancia de 59,63 m dun regato innominado, no camiño Igrexa-Roteas, na parroquia de San Miguel de Oia, concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no concello de Vigo ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 4 de outubro de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN DO PADRÓN DE AUGA 2018/3B
ADMINISTRACIÓN LOCAL — Municipal — Poio (Recadación, 12/12/2018)

Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 3º bimestre 2018 por Viaqua Gestión Integral de Aguas de Galicia, S. A. U., a Xunta de Goberno Local, en sesión ordinaria celebrada o día vinte de agosto de dous mil dezaoito, adoptou, entre outros, o seguinte acordo: Poio, a 20 de agosto de 2018. V. e Pr. o alcalde Luciano Sobral
EXTRACTO ACORDOS XUNTA DE GOBERNO DE 23-10-2018
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 09/11/2018)

Extracto dos acordos adoptados pola Xunta de Goberno Local do Concello de Pontevedra na sesión extraordinaria e urxente que tivo lugar o día 23.10.2018 1.—RATIFICACIÓN DA URXENCIA DA SESIÓN.2.—INICIO DUN PROCEDEMENTO DE RESOLUCIÓN POR MUTUO ACORDO DO CONTRATO “ILUMINACIÓN ORNAMENTAL DA PONTE DAS CORRENTES, PONTE DE SANTIAGO, PONTE DOS TIRANTES E PONTE PEONIL DAS ILLAS DAS ESCULTURAS”. EXPEDIENTE Nº: 2017/ABERTO OBRAS/000015.
LICITACIÓN DO ALUGUER DO LOCAL CON DESTINO A AXENCIA DE LECTURA EN VILALONGA
ADMINISTRACIÓN LOCAL — Municipal — Organismo Autónomo Terra de Sanxenxo (Contratos administrativos, 06/03/2018)

Aprobados os Pregos Cláusulas Administrativas Particulares e de Prescricións Técnicas, que rexen a contratación do “Aluguer de local con destino a axencia de lectura municipal en Vilalonga”, anúnciase a convocatoria para a súa contratación.1. Obxecto: A contratación do “Aluguer de local con destino a axencia de lectura municipal en Vilalonga”. 2. Duración do contrato: Será de 2 anos con posibilidade de 2 prórrogas de 1 ano cada unha.3. Orzamento de licitación: Será mensual e con IVE engadido de 500,00 €. 4. Procedemento, tramitación e órgano de contratación: A adxudicación realizarase mediante tramitación ordinaria e procedemento aberto (con multiplicidade de criterios de valoración) e o órgano de contratación será a Presidencia do Organismo Autónomo “Terra de Sanxenxo”. 5. Lugar e prazo de presentación de ofertas: As proposicións presentaranse no Rexistro Xeral do Concello de Sanxenxo dirixidas ao Presidente de Terra de Sanxenxo das 9 ás 14 horas dentro do prazo de QUINCE (15) DÍAS NATURAIS, a contar dende o día seguinte ó da publicación do anuncio no Boletín Oficial da Provincia de Pontevedra, Diario Oficial de Galicia e no perfil do contratante do órgano de contratación que figura na páxina web do Concello, www.sanxenxo.es. O cómputo de prazos comezará dende a última publicación en calquera dos medios citados.6. Criterios de adxudicación: Serán os sinalados na cláusula 8ª e 9ª do Prego de Cláusulas Administrativas Particulares. a. Local ofertado: Presentarase un plano do local a escala mínima 1/50 do estado actual e do acondicionamento necesario a realizar, cunha distribución indicativa para o desenvolvemento como axencia de lectura e emprazamento do mesmo, así como memoria das obras a realizar para a adecuación do local. Valorarase ata un máximo de cincuenta (50) puntos. b. Prezo: Expresarase nunha cantidade que non poderá superar o orzamento de licitación mensual, con IVE, (500,00 €). Valorarase ata un máximo de cincuenta (50) puntos.7. Mesa de contratación: A designación dos seus membros e a súa constitución efectuarase de acordo co sinalado na cláusula 10ª e 11ª dos Pregos respectivos.8. Garantías e solvencias: Non se esixen, dada a natureza do contrato.9. Entidade e información: Concello de Sanxenxo–Sección de Contratación. Tel.: 986720075. A documentación recollerase no Concello de Sanxenxo e a través da web www.sanxenxo.es.–Perfil de Contratante. En SANXENXO, a 28 de febreiro de 2018. O Presidente Fdo. Telmo Martín González
APROBACIÓN DEFINITIVA DE MODIFICACIÓN ORZAMENTARIA 5/2018, CRÉDITO EXTRAORDINARIO
ADMINISTRACIÓN LOCAL — Municipal — Poio (Presupostos e cadros de persoal, 04/04/2018)

O Pleno desta Corporación, en sesión ordinaria celebrada o día 27 de febreiro de 2018, acordou a aprobación inicial do expediente de modificación orzamentaria nº5/2018 na modalidade de crédito extraordinario financiado con remanente de tesourería para gastos xerais, segundo o expediente que se expuso ao público para o seu exame polos interesados e presentación de reclamacións durante o prazo de 15 días hábiles contados a partires do día seguinte ao da inserción do correspondente anuncio de aprobación inicial no Boletín Oficial da Provincia, nº46 de 6 de marzo de 2018. Transcorrido o prazo de exposición ao público sen presentarse reclamación ningunha, enténdese elevado a definitivo o acordo plenario de conformidade co disposto no artigo 169 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. O resumo por capítulos do orzamento municipal vixente unha vez incorporada a modificación orzamentarias aprobada queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación os interesados poderán interpoñer directamente recurso contencioso administrativo na forma e prazos que establece a lei. O que se fai público para xeral coñecemento e efectos. (Asinado dixitalmente a marxe) O Alcalde: Luciano Sobral Fernández